4. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 630 της 7/12 Σεπτ. 1961 (ΦΕΚ Α΄ 152) Περί συστάσεως Προξενικών τινών Λιμεναρχείων και τροποποιήσεως του από 25.2. 52 Β.Δ/τος «περί συνθέσεως ΥΕΝ, και των εκ τούτου εξηρτημένων Υπηρεσιών και Λιμενικών Αρχών». Έχοντες υπ’ όψιν: α)Το άρθρ. 23 του Ν.Δ. 27.5.1927 «περί διοικήσεως Εμπορικού Ναυτικού (ΦΕΚ 104 Α΄), β)το Β.Δ. της 25.2.52 «περί συνθέσεως Υ.Ε.Ν. και των εκ τούτου εξηρτημένων υπηρεσιών και Λιμενικών Αρχών (ΦΕΚ 71 Α΄), γ)την παρ. β΄ του από 15 Μαΐου 1959 Β.Δ/τος «περί τροποποιήσεως του από 25.2.52 Β.Δ/τος κλπ.» (ΦΕΚ 100 Α΄) και δ)την υπ’ αριθ. 570/1961 γνώμην του Συμβουλίου της Επικρατείας προτάσει του Ημετέρου επί της Εμπορικής Ναυτιλίας Υπουργού, απεφασίσαμεν και διατάσσομεν: Άρθρον μόνον.-1.Συνιστώμεν Προξενικά Λιμεναρχεία εις τας ακολούθους πόλεις του Εξωτερικού. α)Κόμπε Ιαπωνίας. β)Ρόττερδαμ Ολλανδίας. γ)Λευκωσίαν Κύπρου. 2.Προς επάνδρωσιν αυτών ανακατανέμεται η σύνθεσις του ανωτέρου Στρατιωτικού Προσωπικού Υπηρεσιών τινών του Υπουργείου Εμπορικής Ναυτιλίας ως ακολούθως: α)Αι εν παρ. 14 του πίνακος Α΄ του προσηρτημένου εις Β.Δ. 25.2.52 «περί συνθέσεως Υ.Ε.Ν. και των εκ τούτου εξηρτημένων Υπηρεσιών και Λιμενικών Αρχών» προβλεπόμεναι εις Προξενικά Λιμεναρχεία Κάρδιφ και Μασσαλίας δύο οργανικαί θέσεις ανωτέρων Λιμενικών Αξιωματικών (Αντιπλοιάρχου - Πλωτάρχου) καταργούνται και προστίθεται αντιστοίχως μία θέσις Αντιπλοιάρχου και μία θέσις Πλωτάρχου εις τα συνιστώμενα δια του παρόντος Προξενικά Λιμεναρχεία Ρόττερδαμ (Ολλανδίας) και Κόμπε (Ιαπωνίας). β)Η εν παρ. 10 του πίνακος Α΄ του προσηρτημένου εις το Β.Δ. 25.2.52 «περί συνθέσεως Υ.Ε.Ν. και των εκ τούτου εξηρτημένων υπηρεσιών και Λιμενικών Αρχών» προβλεπομένη εις ΚΕΛΣ «Γ. ΚΩΤΟΥΛΑΣ» οργανική θέσις Αντιπλοιάρχου καταργείται. Εις την παρ. 14 του αυτού ως άνω πίνακος Α΄ προστίθεται μία θέσις Αντιπλοιάρχου ήτις θα ανήκη εις το συνιστώμενον δια του παρόντος Προξενικόν Λιμεναρχείον Λευκωσίας. Εις τον Ημέτερον επί της Εμπορικής Ναυτιλίας Υπουργόν ανατίθεμεν την δημοσίευσιν και εκτέλεσιν του παρόντος. 